เลือกเก็บหุ้นเด่นลดความเสี่ยงก่อนประชุมเฟดเก็ง 6 บจ.รับผลดีภาครัฐฯกระตุ้นศก.ปลายปี
โบรกฯแนะทยอยลดพอร์ตลงทุนก่อนช่วงตลาดบางในเดือน ธ.ค. และเลี่ยงความเสี่ยงก่อนประชุมเฟด เลือกเก็บหุ้นมีปัจจัยบวกเฉพาะตัว พร้อมเก็ง 6 บจ.รับผลดีภาครัฐฯกระตุ้นศก.ปลายปี
28 พ.ย. 2559

บล.โนมูระ พัฒนสิน ระบุในบทวิเคราะห์ (28 พ.ย.) แนะนำกลยุทธ์การลงทุน : สําหรับนักลงทุนที่รับความเสี่ยงได้น้อยให้หาจังหวะตลาดปรับตัวขึ้น ช่วงปลายเดือน พ.ย. 2016 ทยอยลดพอร์ตลงทุนลงเหลือ 50% จากเดิม 70% ที่เพิ่มมาช่วง ดัชนีต่ำกว่า 1,380 จุด เพื่อกระชับพอร์ตก่อนช่วงตลาดบาง ในเดือน ธ.ค. 2016 ที่คาดว่าตลาดจะ Sideway-Sideway up จํากัด รวมถึงลดความเสี่ยงก่อนการประชุม FED กลางเดือน ธ.ค.
ระยะสั้นยังเน้น Selective Buy กลุ่มที่มีปัจจัยหนุนเด่นเฉพาะตัว นําโดย 1) ENERG &amp; PETRO เก็งการประชุม OPEC 30 พ.ย.นี้ ลดกําลังการผลิต (PTT, PTTEP, PTTGC, IRPC, STPI) 2) หุ้นอิงอานิสงส์มาตรการกระตุ้นเศรษฐกิจภาครัฐในช่วงโค้งสุดท้ายของปี ส่งผลบวกต่อ ค้าปลีก, โรงพยาบาล, ท่องเทียว (ROBINS, HMPRO, BJC, BDMS, ERW, MINT) ส่วนนักลงทุนระยะกลางเน้นหุ้น Earning 2017 เติบโตเด่น (BRR, PSTC, NYT)
 
หุ้นเด่นสัปดาห์นี้ 
1) PTTEP (ราคาเป้าหมาย 97.00 บาท) : คาดราคาน้ำมันฟื้นตัว รับจิตวิทยาบวกการประชุม OPEC
2) STPI (ราคาเป้าหมาย 15.00 บาท) : โครงการ LNG คืบหน้าตามคาด + บ. เน้น Recurring Income เพิ่มขึ้น
3) PSTC (ราคาเป้าหมาย 1.02 บาท) : ผลประกอบการพ้นจุดต่ำสุด ใกล้จุด COD เพิ่มอีก 24MW สู่ 30MW